Nr. L 140/30 De Europæiske Fællesskabers Tidende 27. 5. 86 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 17. februar 1986 om de virksomheder i Amerikas forenede Stater, hvorfra medlemsstaterne kan tillade indførsel af fersk kød (86/189/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpoliti- mæssige problemer i forbindelse med indførsel af kvæg og svin samt fersk kød fra tredjelande (1), senest ændret ved direktiv 83/91/EØF (?), særlig artikel 4, stk. 1, og ud fra følgende betragtninger : Virksomheder beliggende i tredjelande skal for at kunne få tilladelse til at udføre fersk kød til Fællesskabet opfylde de almindelige og særlige betingelser i direktiv 72/462/ EØF ; Amerikas forenede Stater har i overensstemmelse med artikel 4, stk. 3, i direktiv 72/462/EØF fremsendt en liste over de virksomheder, der har tilladelse til at udføre til Fællesskabet ; Fællesskabets kontrolbesøg har vist, at nævnte virksom- heder må undersøges på ny på grundlag af supplerende oplysninger om deres hygiejneniveau og mulighederne for, at de hurtigt kan tilpasses fællesskabsbestemmelserne ; i mellemtiden bør virksomhederne, for ikke at afbryde den nuværende samhandel, have mulighed for midlerti- digt at fortsætte deres udførsel af fersk kød til de medlemsstater, som er rede til at modtage det; denne beslutning bør derfor gennemgås på ny og om nødvendigt ændres på grundlag af de initiativer, der bliver taget i så henseende, og de forbedringer, der er gennem- ført ; () EFT nr. L 302 af 31. 12. 1972, s. 28. (?) EFT nr. L 59 af 5. 3. 1983, s. 34. de i denne beslutning fastsatte foranstaltninger er i over- ensstemmelse med udtalelse fra Den stående Veterinær- komité — VEDTAGET FØLGENDE BESLUTNING : Artikel 1 Medlemsstaterne kan indtil den 31. december 1986 fortsat give tilladelse til indførsel af fersk kød fra virksomheder, som den 21. januar 1985 i medfør af artikel 4, stk. 3, i direktiv 72/462/EØF er officielt foreslået af de ameri- kanske myndigheder, medmindre der inden den 1. januar 1987 træffes anden afgørelse vedrørende disse virksom- heder i overensstemmelse med artikel 4, stk. 1, i nævnte direktiv. Kommissionen meddeler listen over virksomhederne til medlemsstaterne. Artikel 2 Denne beslutning anvendes fra den 1. juni 1986. Artikel 3 Denne beslutning tages op til fornyet gennemgang og eventuel ændring inden den 1. januar 1987. Artikel 4 Denne beslutning er rettet til medlemsstaterne. Udfærdiget i Bruxelles, den 17. februar 1986. På Kommissionens vegne Frans ANDRIESSEN Næstformand